17/02/2014 | Administración LocalMunicipal
A Illa de Arousa
Notificación a Miguel Bello Troco do sistema de actuación A. R.14 PXOM

ANUNCIO Intentada notificación a D. Abderrazzaq De la Muñoza Pueche, en representación da entidade PROMOCIONES ARBELLA AROSA SL, con domicilio na Avda. General Sanjurjo n.° 20-22 Entresuelo de A Coruña, de acordo da Xunta de Goberno Local de data 03 de outubro de 2013 e resultando esta imposible, publícase o mesmo en cumprimento do disposto no artigo 59 da Lei 30/1992, do 26 de novembro, e que transcrito literalmente di: “3. E.–EXPEDIENTES URBANÍSTICOS.3. E.2.–Preséntase expediente relativo ó desenvolvemento da área de reparto n.° 14 do PXOM de A Illa de Arousa, e se informa que o proxecto de urbanización foi aprobado definitivamente pola Xunta de Goberno Local de data 30 de no-vembro de 2007 e se informa que transcorridos case que seis anos a urbanización atópase sen executar, o que supón un incumprimento das normativa urbanística aplicable. Esto posibilita o troco de sistema de actuación, dun sistema indirecto de concerto, aprobado pola Xunta de Goberno local en data 28 de abril de 2006, a un sistema directo de cooperación, no que o Concello executará a urbanización, sendo de conta dos propietarios os gastos que se xeneren. Por Secretaría se informa que o expediente iniciouse por Providencia de Alcaldía de data 26 de setembro de 2013, e que en data 27 de setembro o Sr. secretario emite o informe que transcrito literalmente di: “”Antecedentes de feito. Solicítase informe sobre o procedemento a seguir para o troco de sitema de actuación urbanístico da Área de reparto n.° 14 do PXOM de A lila de Arousa, do sistema d econcerto ó sistema de cooperación. Os antecedentes son os seguintes: 1.–Existe aprobado definitivamente instrumento de planeamento por medio de estudio de detalle, aprobado polo Pleno en sesión celebrada en data 24 de novembro de 2005 e publicado no BOP n.° 244, do 22 de decembro de 2005.2.–En data 28 de abril de 2006 a Xunta de Goberno Local aproba definitivamente o proxecto de equidistribución mediante o sistema de concerto, publicado no BOP n.° 129, do 06 de xullo de 2006.3.–En data 30 de novembro de 2007 a Xunta de Goberno Local aproba definitivamente o proxecto de urbanización, publicado no BOP n.° 30, do 12 de febreiro de 2008.4.–Por acordo da Xunta de Goberno Local de data 09 de setembro de 2013 iniciouse expediente de caducidade do proxecto de urbanización, por incumprimento dos prazos establecidos no artigo 197 da Lei 9/2002, do 30 de decembro, de ordenación urbanística e protección do medio rural de Galicia, notificado ó presidente da citada área en data 18 de setembro de 2013. Fundamentos de dereito. Primeiro.–Lexislación aplicable. – Artigos 118, 119, 120, 126 e seguintes, 134 e seguintes, e 197 da lei 9/2002, do 30 de decembro, de ordenación urbanística e protección do medio rural de Galicia. Segundo. –O artigo 126 da LOUGA sinala que os polígonos se desenvolverán polo sistema de actuación que a Administración determine en cada caso, e distingue, dentro dos sistemas de actuación urbanística, os directos, como son a cooperación e expropiación, e os indirectos, como son o concerto, compensación e concesión de obra urbanizadora. O municipio elixirá o sistema de actuación aplicable, tendo en conta as características e complexidades da iniciativa a desenvolver, os medios con que conte, a colaboración da iniciativa privada e as demais circunstancias que concorran. A determinación do sistema de actuación deberá incluirse obrigatoriamentenos instrumentos de planeamento que conteñan a ordenación detallada do solo urbano non consolidado e do solo urbanizable. Terceiro. –De acordo con petición dos propietarios do ámbito da área de reparto n.° 14 do PXOM, en data 28 de abril de 2006 a Xunta de Goberno Local aproba definitivamente o proxecto de equidistribución mediante o sistema de concerto, sistema que poderá empregarse cando todos os terreos do polígono, excepto os de uso e dominio público, no seu caso, pertenzan a un único propietario, ou ben cando todos os propietarios do polígono garanticen solidariamente a actuación. Cuarto. –As previsións de urbanización e o cumprimento dos deberes de cesión e equidistribución deberán de ser desenvolvidos nos prazos establecidos no planeamento detallado, considerándose cumpridos o deber de cesión e de distribución de cargas e beneficios ca aprobación definitiva do instrumento de equidistribución, e o deber de execución da urbanización ca recepción polo Concello das obras previstas no correspondente proxecto de urbanización. O incumprimento destas obrigas, cando se apliquen sistemas indirectos, como neste caso, dará lugar a que a Administración poida substituir de oficio o sistema de actuación e optar por un sistema de actuación directo, con independencia das restantes consecuencias que, no seu caso, poideran derivarse do incumprimento. O incumprimento polos propietarios das obrigas citadas provocará a incautación da garantía prestada para satisfacer as responsabilidades derivadas da execución das obras de urbanización. Quinto. –Así as cousas, o proxecto de urbanización aprobouse en data 30 de novembro de 2007, e se constata que os propietarios incumpriron o deber de urbanización dentro dos prazos sinalados, en defecto de planeamento detallado, no artigo 197 da LOUGA, cando sinala que o prazo de iniciación das obras non poderá exceder de seis meses e o de remate de tres anos, dende a data da súa aprobación ou outorgamento, non podendo interromperse por máis de seis meses. Sexto. –Posibilítase, por tanto, o troco do sistema de actuación de oficio polo propio Concello, a un sistema directo de cooperación ou expropiación, previa información mpública por prazo de vinte días mediante anuncio que se publicará no Boletín Oficial da provincia e con notificación individual ós propietarios afectados. Cando os propietarios foran descoñecidos, se ignore o lugar da notificación ou intentada esta non puidera practicarse, a notificación farase por medio de anuncios no taboleiro de edictos do municipio e no BOP. Así mermo, cando se fixara un sistema de xestión indirecta e non se executara de acordo con prazos ou plans de etapas establecidos, ou trascorrera máis de un ano dende a aprobación definitiva do planeamento detallado sen que se iniciara o proceso de desenvolvemento e execución, o municipio poderá substituir o sistema de execución de acordo co procedemento citado. O troco de sistema non se materializará se os afectados ogrecen no trámite de información pública garantías bastantes dos gastos de urbanización pendentes e as formalizan no prazo que acorde o municipio. Sétimo. –No sistema de cooperación, os propietarios aportan o solo de cesión obrigatoria e a Administración executa as obras de urbanización con cargo ós mesmos. A distribución dos costes de urbanización farase en proporción ó valor das fincas que lles sexan adxudicadas na reparcelación ou, en caso de innecesariedade desta, en proporción ó aproveitamento das súas respectivas fincas. O municipio actuante poderá esixir ós propietarios afectados o pago de cantidades a conta dos gastos de urbanización. Estas cantidades non poderán execeder do importe das inversións previstas nos próximos seis meses. Oitavo. –Por outra banda, constatar que de acordo co artigo 118 da LOUGA, o acordo aprobatorio do instrumento de equidistribución determinará: a) A transmisión ó municipio, en pleno dominio e libre de cargas, de todos os terreos de cesión obrigatoria para a súa incorporación ó patrimonio municipal do solo ou a súa afectación ós usos previstos no planeamento. b) A subrogación, con plena eficacia real, das antigas polas novas parcelas. c) Afectación real das parcelas adxudicadas ó cumprimento das cargas e pago dos gastos inherentes ó sistema de actuación correspondentes. A aprobación definitiva do instrumento de equidistribución habilita á Administración para proceder, inmediatamente e sen ulterior trámite, á ocupación rdos terreos e bens que, pola súa calificación urbanística, deban ser obxecto de cesión obrigatoria e gratuita, e de aqueles outros incluídos no ámbito que resulten necesarios para a execución material das obras de urbanización. Noveno. –Unha vez firme o acordo de aprobación definitiva do instrumento de equidistribución, procederase á súa inscrición no Rexistro da Propiedade, na forma establecida na lexislación aplicable. Consultado a documentación existente no expediente, non consta a inscrición no Rexistro da Propiedade. Este é o meu informe, sen prexuízo de que o Sr. alcalde, co seu maoir criterio, adopte o que estime oportuno. O secretario (asinado).”” Procedéndose á votación, acórdase por unanimidade dos membros da Xunta de Goberno: 1.–Iniciar expediente de troco do sistema de actuación previsto para o desenvolvemento da área de reparto n.° 14 do PXOM, dun sistema de actuación indirecto mediante concerto a un sistema de actuación directo mediante cooperación, motivado ó incumprimento por parte dos propietarios afectados dos deberes de execución da urbanización dentro dos prazos previstos, e sendo da súa conta os gastos que se ocasionen en proporción ós seus respectivos dereitos.2.–Ordenar a publicación do preceptivo anuncio no Boletín Oficial da Provincia, ós efectos de información pública por prazo de vinte días.3.–Proceder á notificación individualizada ós propietarios afectados, concedendo un prazo de vinte días dende a inserción do anuncio no BOP, a efectos de presentación de alegacións ou reclamacións para a mellor defensa dos seus dereitos.” Na Illa de Arousa, a 30 de decembro de 2013. O ALCALDE Asdo.: José Manuel Vázquez Vázquez